title: Provedbena uredba Komisije (EU) br. 334/2012 od 19. travnja 2012. o odobrenju pripravka Saccharomyces cerevisiae CNCM I-4407 kao dodatka hrani za životinje za kuniće za tov i kuniće koji nisu namijenjeni za proizvodnju hrane i o izmjeni Uredbe (EZ) br. 600/2005 (nositelj odobrenja Société Industrielle Lesaffre)  Tekst značajan za EGP

text:
               03/Sv. 038

               HR

               Službeni list Europske unije

               271

         32012R0334

               L 108/6

               SLUŽBENI LIST EUROPSKE UNIJE

               19.04.2012.

      PROVEDBENA UREDBA KOMISIJE (EU) br. 334/2012
   od 19. travnja 2012.
   o odobrenju pripravka Saccharomyces cerevisiae CNCM I-4407 kao dodatka hrani za životinje za kuniće za tov i kuniće koji nisu namijenjeni za proizvodnju hrane i o izmjeni Uredbe (EZ) br. 600/2005 (nositelj odobrenja Société Industrielle Lesaffre)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja. Člankom 10. te Uredbe predviđa se ponovno procjenjivanje dodataka hrani za životinje odobrenih u skladu s Direktivom Vijeća 70/524/EEZ (2).

               (2)

               Uredbom Komisije (EZ) br. 600/2005 (3), u skladu s Direktivom 70/524/EEZ, pripravak Saccharomyces cerevisiae NCYC Sc47 bio je odobren bez vremenskog ograničenja, kao dodatak hrani za životinje za korištenje u kunića za tov. Taj je pripravak, u skladu s člankom 10. stavkom 1. Uredbe (EZ) br. 1831/2003, naknadno unesen u Registar Zajednice dodataka hrani za životinje kao postojeći proizvod.

               (3)

               U skladu s člankom 10. stavkom 2. Uredbe (EZ) br. 1831/2003 u vezi s člankom 7. te Uredbe, podnesen je zahtjev za ponovnu procjenu Saccharomyces cerevisiae CNCM I-4407, prije NCYC Sc47, kao dodatka hrani za kuniće za tov i, u skladu s člankom 7. te Uredbe, za novo korištenje za kuniće koji nisu namijenjeni za proizvodnju hrane te za svrstavanje tog dodatka u kategoriju dodataka hrani za životinje „Zootehnički dodaci”. Tom su zahtjevu bili priloženi podaci i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane (dalje u tekstu „Agencija”) zaključila je u mišljenju od 13. prosinca 2011. (4) da pod predloženim uvjetima korištenja, Saccharomyces cerevisiae CNCM I-4407 nema štetan učinak na zdravlje životinja, zdravlje ljudi ili okoliš, te da može smanjiti smrtnost kunića za tov. Agencija ne smatra da postoji potreba za posebnim zahtjevima za monitoring nakon stavljanja na tržište. Također je potvrdila izvješće o analitičkoj metodi dodatka u hrani za životinje, koje je dostavio Referentni laboratorij osnovan Uredbom (EZ) br. 1831/2003.

               (5)

               Procjena Saccharomyces cerevisiae CNCM I-4407 pokazuje da su uvjeti za odobrenje predviđeni u članku 5. Uredbe (EZ) br. 1831/2003 ispunjeni. Stoga bi korištenje tog pripravka trebalo odobriti kako je definirano u Prilogu ovoj Uredbi.

               (6)

               Kao posljedica izdavanja novog odobrenja u skladu s Uredbom (EZ) br. 1831/2003, odredbe o Saccharomyces cerevsiae NCYC Sc47 sadržane u Uredbi (EZ) br. 600/2005 treba brisati.

               (7)

               Kako izmjene uvjeta za odobrenje dodatka hrani za životinje nisu povezane sa sigurnosnim razlozima, primjereno je omogućiti prijelazno razdoblje za raspolaganje postojećim zalihama premiksa i krmnih smjesa, kako je odobreno Uredbom (EZ) br. 600/2005.

               (8)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pripravak definiran u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Stabilizatori dobre flore” odobrava se kao dodatak hrani za životinje u hranidbi životinja, pod uvjetima utvrđenim u tom Prilogu.
   Članak 2.
   Briše se unos za E 1702 u Prilogu III. Uredbi (EZ) br. 600/2005.
   Članak 3.
   Pripravak Saccharomyces cerevisiae NCYC Sc47, kako je odobren Uredbom (EZ) br. 600/2005, te premiksi i krmne smjese koji ga sadrže, koji su bili označeni u skladu s Direktivom 70/524/EEZ prije stupanja na snagu ove Uredbe, mogu se i dalje stavljati na tržište i koristiti dok se ne potroše postojeće zalihe.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. travnja 2012.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  SL L 270, 14.12.1970., str. 1.

      (3)  SL L 99, 19.4.2005., str. 5.

      (4)  EFSA Journal 2012.; 10(1):2531.
   PRILOG

               Identifikacijski broj dodatka hrani za životinje

               Naziv nositelja odobrenja

               Dodatak hrani za životinje

               Sastav, kemijska formula, opis, analitička metoda

               Vrsta ili kategorija životinje

               Najviša dob

               Najmanja dopuštena količina

               Najveća dopuštena količina

               Ostale odredbe

               Trajanje odobrenja

               CFU/kg potpune krmne smjese sa sadržajem vlage 12 %

                  Kategorija zootehničkih dodataka. Funkcionalna skupina: stabilizatori dobre flore

               4b1702

               Société Industrielle Lesaffre

                  Saccharomyces cerevsiae CNCM I-4407

                              Sastav dodatka hrani za životinje

                           Pripravak od osušenih stanica Saccharomyces cerevsiae CNCM I-4407 koji sadrži najmanje 5 × 109 CFU/g

                              Obilježja aktivne tvari

                              Saccharomyces cerevsiae CNCM I-4407

                           Analitička metoda (1)

                                       Brojanje: metoda izlijevanja podloge upotrebom agara ekstrakta kvasca dekstroze i kloramfenikola (CGYE) – EN 15789.

                                       Identifikacija: metoda lančane reakcije polimeraze (PCR).

               kunići za tov i kunići koji nisu namijenjeni za proizvodnju hrane

               —

               5 × 109

               —

               U uputama za korištenje dodatka hrani za životinje i premiksa navodi se temperatura skladištenja, rok valjanosti i stabilnost pri peletiranju.

               11. svibanj 2022.

      (1)  Detalji o analitičkim metodama dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.


title: Provedbena uredba Komisije (EU) br. 781/2014 оd 17. srpnja 2014. o izdavanju uvoznih dozvola i dodjeli uvoznih prava za zahtjeve podnesene tijekom prvih sedam dana srpnja 2014. u okviru carinskih kvota koje su Uredbom (EZ) br. 616/2007 otvorene za meso peradi

text:
               18.7.2014

               HR

               Službeni list Europske unije

               L 212/7

         PROVEDBENA UREDBA KOMISIJE (EU) br. 781/2014
   оd 17. srpnja 2014.
   o izdavanju uvoznih dozvola i dodjeli uvoznih prava za zahtjeve podnesene tijekom prvih sedam dana srpnja 2014. u okviru carinskih kvota koje su Uredbom (EZ) br. 616/2007 otvorene za meso peradi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 1. i 3.,
   budući da:

               (1)

               Uredbom Komisije (EZ) br. 616/2007 (2) otvorene su carinske kvote za uvoz proizvoda od mesa peradi podrijetlom iz Brazila, Tajlanda i ostalih trećih zemalja.

               (2)

               Zahtjevi za uvozne dozvole podneseni tijekom prvih sedam dana srpnja 2014. za skupine br. 1, 2, 4 A, 6 A, 7 i 8 za podrazdoblje od 1. listopada do 31. prosinca 2014. odnose se, za neke kvote, na količine veće od raspoloživih. Stoga je potrebno odrediti u kojoj se mjeri mogu izdati uvozne dozvole tako da se odrede koeficijenti dodjele koji će se primjenjivati na zatražene količine, izračunani u skladu s člankom 6. stavkom 3. Uredbe Komisije (EZ) br. 1301/2006 (3).

               (3)

               Zahtjevi za uvozna prava podneseni tijekom prvih sedam dana srpnja 2014. za skupinu br. 5 A za podrazdoblje od 1. listopada do 31. prosinca 2014. odnose se, za neke kvote, na količine veće od raspoloživih. Stoga je potrebno odrediti u kojoj se mjeri uvozna prava mogu dodjeljivati i odrediti koeficijent dodjele koji će se primjenjivati na količine za koje je podnesen zahtjev, izračunan u skladu s člankom 6. stavkom 3. Uredbe (EZ) br. 1301/2006 u vezi s njezinim člankom 7. stavkom 2.

               (4)

               Kako bi se omogućilo učinkovito upravljanje mjerom, ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   1.   Količine za koje su zahtjevi za uvozne dozvole podneseni u skladu s Uredbom (EZ) br. 616/2007 za podrazdoblje od 1. listopada do 31. prosinca 2014. za skupine br. 1, 2, 4 A, 6 A, 7 i 8 množe se s koeficijentima dodjele utvrđenima u Prilogu ovoj Uredbi.
   2.   Količine za koje su zahtjevi za uvozna prava podneseni u skladu s Uredbom (EZ) br. 616/2007 za podrazdoblje od 1. listopada do 31. prosinca 2014. za skupinu br. 5 A množe se s koeficijentom dodjele utvrđenim u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   Ova je Uredba u cijelosti obvezujuća i izravno se primjenjuje u svim državama članicama.

      Sastavljeno u Bruxellesu 17. srpnja 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 616/2007 od 4. lipnja 2007. o otvaranju i predviđanju upravljanja carinskim kvotama Zajednice u sektoru mesa peradi podrijetlom iz Brazila, Tajlanda i drugih trećih zemalja (SL L 142, 5.6.2007., str. 3.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

                  Skupina br.

                  Redni br.

                  Koeficijent dodjele za zahtjeve za uvozne dozvole podnesene za podrazdoblje od 1.10.2014. do 31.12.2014.
                  (%)

                  1

                  09.4211

                  0,40918

                  2

                  09.4212

                  3,207957

                  4A

                  09.4214
                  09.4251

                  0,651441
                  0,95511

                  6A

                  09.4216
                  09.4260

                  0,460618
                  0,984255

                  Skupina br.

                  Redni br.

                  Koeficijent dodjele za zahtjeve za uvozna prava podnesene za podrazdoblje od 1.10.2014. do 31.12.2014.
                  (%)

                  5A

                  09.4215
                  09.4254
                  09.4255

                  0,620782
                  1,508297
                  3,215439


title: Provedbena uredba Komisije (EU) 2017/78 оd 15. srpnja 2016. o utvrđivanju administrativnih odredbi za EZ homologaciju motornih vozila s obzirom na njihove sustave eCall ugrađene u vozilo koji se temelje na službi 112 i jedinstvenih uvjeta za provedbu Uredbe (EU) 2015/758 Europskog parlamenta i Vijeća u pogledu privatnosti i zaštite podataka korisnika takvih sustava (Tekst značajan za EGP. )

text:
                  17.1.2017

                  HR

                  Službeni list Europske unije

                  L 12/26

            PROVEDBENA UREDBA KOMISIJE (EU) 2017/78
      оd 15. srpnja 2016.
      o utvrđivanju administrativnih odredbi za EZ homologaciju motornih vozila s obzirom na njihove sustave eCall ugrađene u vozilo koji se temelje na službi 112 i jedinstvenih uvjeta za provedbu Uredbe (EU) 2015/758 Europskog parlamenta i Vijeća u pogledu privatnosti i zaštite podataka korisnika takvih sustava
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) 2015/758 Europskog parlamenta i Vijeća od 29. travnja 2015. o zahtjevima za homologaciju za uvođenje sustava eCall ugrađenog u vozilo koji se temelji na službi 112 te o izmjeni Direktive 2007/46/EZ (1), a posebno njezin članak 6. stavak 13. i članak 9.,
      budući da:

                  (1)

                  Uredbom (EU) 2015/758 utvrđuje se opća obveza da novi tipovi vozila kategorija M1 i N1 od 31. ožujka 2018. moraju biti opremljeni sustavima eCall ugrađenima u vozilo koji se temelje na službi 112.

                  (2)

                  Delegiranom uredbom Komisije (EU) 2017/79 (2) utvrđuju se posebni tehnički zahtjevi i postupci ispitivanja za EZ homologaciju motornih vozila s obzirom na njihove sustave eCall ugrađene u vozilo koji se temelje na službi 112 te za EZ homologaciju zasebnih tehničkih jedinica („STU”) eCall ugrađenih u vozilo koje se temelje na službi 112 ili sastavnih dijelova sustava eCall ugrađenih u vozilo koji se temelje na službi 112.

                  (3)

                  Direktivom 2007/46/EZ Europskog parlamenta i Vijeća (3) uspostavlja se opći okvir za EZ homologaciju motornih vozila te utvrđuju uloge i odgovornosti svih sudionika uključenih u različite faze postupka homologacije. Osim toga, potrebno je utvrditi posebne administrativne odredbe za EZ homologaciju motornih vozila opremljenih sustavima eCall ugrađenima u vozilo koji se temelje na službi 112, zasebnim tehničkim jedinicama i sastavnim dijelovima sustava eCall ugrađenog u vozilo koji se temelji na službi 112.

                  (4)

                  Kako bi se osigurali jedinstveni uvjeti za provedbu postupaka ispitivanja za EZ homologaciju te pojednostavnilo podnošenje zahtjeva za homologaciju potrebno je ustanoviti normirani skup opisnih dokumenata, predložaka certifikata o EZ homologaciji i obrazaca oznaka EZ homologacije.

                  (5)

                  Proizvođači bi trebali osigurati da sustavi eCall ugrađeni u vozilo koji se temelje na službi 112 nisu sljedivi te da nisu predmet nikakvog trajnog praćenja. U tu bi svrhu trebalo osigurati da sustavi eCall ugrađeni u vozilo koji se temelje na službi 112 nisu dostupni za komunikaciju u svojem uobičajenom radnom stanju te da podaci u njihovoj unutarnjoj memoriji nisu dostupni izvan sustava bilo kojim subjektima prije aktiviranja poziva sustava eCall. Proizvođači bi isto tako trebali provesti odgovarajuće mjere za zaštitu sigurnosti podataka u unutarnjoj memoriji sustava od neovlaštenog pristupa ili zlouporabe.

                  (6)

                  Svi podaci koji se obrađuju putem sustava eCall ugrađenog u vozilo koji se temelji na službi 112 moraju biti primjereni, relevantni i proporcionalni u odnosu na svrhe prikupljanja i obrade tih podataka.

                  (7)

                  Potrošačima bi trebalo pružiti opsežne i pouzdane informacije o funkcioniranju sustava eCall ugrađenog u vozilo koji se temelji na službi 112 te posebno informacije o načinu obrade podataka putem tog sustava i načinu zaštite tih podataka. Potrošače bi isto tako trebalo obavijestiti o karakteristikama i obilježjima svake usluge privatne hitne službe ili drugih usluga s dodanom vrijednošću, ako su ugrađene u motorno vozilo.

                  (8)

                  Dosljedan pristup informacijama koje treba pružiti potrošačima o funkcioniranju sustava eCall ugrađenog u vozilo koji se temelji na službi 112 zahtijeva utvrđivanje predloška informacija za korisnike koji sadržava minimalne informacije koje se pružaju zajedno s tehničkom dokumentacijom vozila.

                  (9)

                  Proizvođačima vozila trebalo bi dati dovoljno vremena da se prilagode tehničkim zahtjevima za homologaciju sustava eCall ugrađenih u vozilo koji se temelje na službi 112. Državama članicama isto bi tako trebalo dati dovoljno vremena da na svojem državnom području uvedu infrastrukturu pristupnih točaka sigurnosnog poziva („PSAP”) koja je nužna za ispravno primanje i obradu poziva eCall. Stoga bi se datum primjene ove Uredbe trebao podudarati s datumom obvezne primjene sustava eCall ugrađenih u vozilo koji se temelje na službi 112 u skladu s Uredbom (EU) 2015/758.

                  (10)

                  O mjerama predviđenima ovom Uredbom provedeno je savjetovanje s Europskim nadzornikom za zaštitu podataka u skladu s člankom 28. stavkom 2. Uredbe (EZ) br. 45/2001 Europskog parlamenta i Vijeća (4).

                  (11)

                  Mjere predviđene ovom Uredbom usklađene su s mišljenjem Tehničkog odbora za motorna vozila,

            DONIJELA JE OVU UREDBU:
      Članak 1.
      Predmet
      Ovom se Uredbom utvrđuju administrativne odredbe za homologaciju novih tipova vozila s obzirom na sustave eCall ugrađene u vozilo koji se temelje na službi 112 te za homologaciju zasebnih tehničkih jedinica („STU”) eCall ugrađenih u vozilo koje se temelje na službi 112 ili sastavnih dijelova sustava eCall ugrađenih u vozilo koji se temelje na službi 112, a koji su konstruirani i izrađeni za takva vozila.
      Njome se isto tako utvrđuju jedinstveni uvjeti za provedbu Uredbe (EU) 2015/758 u pogledu privatnosti i zaštite podataka korisnika sustava eCall ugrađenih u vozilo koji se temelje na službi 112.
      Članak 2.
      EZ homologacija vozila s obzirom na njihove sustave eCall ugrađene u vozilo koji se temelje na službi 112
      1.   Proizvođač homologacijskom tijelu, kako je definirano u članku 3. stavku 29. Direktive 2007/46/EZ, podnosi zahtjev za EZ homologaciju vozila s obzirom na njegov sustav eCall ugrađen u vozilo koji se temelji na službi 112.
      2.   Zahtjev iz stavka 1. sastavlja se na temelju predloška utvrđenog u dijelu 1. Priloga I.
      3.   Ako su ispunjeni tehnički zahtjevi iz članka 5. Delegirane uredbe (EU) 2017/79, homologacijsko tijelo dodjeljuje EZ homologaciju i izdaje certifikat o EZ homologaciji koji je brojčano označen u skladu sa sustavom iz Priloga VII. Direktivi 2007/46/EZ.
      Država članica ne smije dodijeliti isti broj nekom drugom tipu vozila.
      4.   Certifikat o EZ homologaciji sastavlja se na temelju predloška utvrđenog u dijelu 2. Priloga I.
      5.   Proizvođač u vlasničkom priručniku navodi informacije o obradi podataka koja se provodi putem sustava eCall ugrađenog u vozilo koji se temelji na službi 112 u skladu s predloškom utvrđenim u dijelu 3. Priloga I. ovoj Uredbi.
      Članak 3.
      EZ homologacija zasebnih tehničkih jedinica (STU) eCall ugrađenih u vozilo koje se temelje na službi 112 ili sastavnih dijelova sustava eCall ugrađenog u vozilo koji se temelji na službi 112
      1.   Proizvođač homologacijskom tijelu, kako je definirano u članku 3. stavku 29. Direktive 2007/46/EZ, podnosi zahtjev za EZ homologaciju tipa zasebne tehničke jedinice eCall ugrađene u vozilo koja se temelji na službi 112 ili tipa sastavnog dijela sustava eCall ugrađenog u vozilo koji se temelji na službi 112.
      2.   Zahtjev iz stavka 1. sastavlja se na temelju predloška utvrđenog u dijelu 1. Priloga II. ovoj Uredbi.
      3.   Ako su ispunjeni tehnički zahtjevi iz članka 6. Delegirane uredbe (EU) 2017/79 u pogledu sastavnih dijelova, odnosno zahtjevi iz njezina članka 7. u pogledu zasebnih tehničkih jedinica, homologacijsko tijelo dodjeljuje EZ homologaciju i izdaje certifikat o EZ homologaciji te homologacijski broj određen u skladu sa sustavom brojčanog označivanja iz Priloga VII. Direktivi 2007/46/EZ.
      Država članica ne smije dodijeliti isti broj nekom drugom tipu zasebne tehničke jedinice (STU) ili sastavnog dijela.
      4.   Certifikat o EZ homologaciji sastavlja se na temelju predloška utvrđenog u dijelu 2. Priloga II.
      Članak 4.
      Oznaka EZ homologacije
      Svaki sastavni dio ili zasebna tehnička jedinica koji su u skladu s tipom za koji je dodijeljena EZ homologacija sastavnog dijela ili zasebne tehničke jedinice na temelju ove Uredbe nosi oznaku EZ homologacije u skladu s obrascem utvrđenim u dijelu 3. Priloga II.
      Članak 5.
      Privatnost i zaštita podataka
      1.   Proizvođač poduzima sve potrebne mjere kako bi osigurao da sustav eCall ugrađen u vozilo koji se temelji na službi 112 ili zasebna tehnička jedinica ugrađena u vozilo koja se temelji na službi 112 nisu sljedivi te da nisu predmet nikakvog trajnog praćenja u svojem uobičajenom radnom stanju. Nadalje, proizvođač osigurava da se podaci u unutarnjoj memoriji tog sustava ili zasebne tehničke jedinice automatski i kontinuirano uklanjaju te da nisu dostupni izvan sustava ili zasebne tehničke jedinice ugrađenih u vozilo bilo kojim subjektima prije aktiviranja poziva sustava eCall.
      2.   Proizvođač obavješćuje vlasnika vozila o mjerama poduzetima u skladu s člankom 6. stavkom 9. Uredbe (EU) 2015/758 s pomoću predloška utvrđenog u dijelu 3. Priloga I. ovoj Uredbi.
      3.   Proizvođač poduzima odgovarajuće mjere (poput tehnologija šifriranja) za zaštitu sigurnosti osobnih podataka u unutarnjoj memoriji sustava eCall ugrađenog u vozilo koji se temelji na službi 112 ili zasebne tehničke jedinice ugrađene u vozilo koja se temelji na službi 112 te za sprečavanje nadziranja i zlouporabe. Takve mjere moraju biti primjerene, nužne i strogo proporcionalne u odnosu na njihovu predviđenu svrhu.
      Članak 6.
      Stupanje na snagu i primjena
      Ova Uredba stupa na snagu dvadesetog dana od dana objave u Službenom listu Europske unije.
      Primjenjuje se od 31. ožujka 2018.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 15. srpnja 2016.

               Za Komisiju

               Predsjednik

            Jean-Claude JUNCKER

         (1)  SL L 123, 19.5.2015., str. 77.

         (2)  Delegirana uredba Komisije (EU) 2017/79 оd 12. rujna 2016. o utvrđivanju detaljnih tehničkih zahtjeva i postupaka ispitivanja za EZ homologaciju motornih vozila s obzirom na njihove sustave eCall ugrađene u vozilo koji se temelje na službi 112 te za EZ homologaciju zasebnih tehničkih jedinica i sastavnih dijelova sustava eCall ugrađenih u vozilo koji se temelje na službi 112 te o dopuni i izmjeni Uredbe (EU) 2015/758 Europskog parlamenta i Vijeća u pogledu primjenjivih normi (vidjeti stranicu 44. ovog Službenog lista).

         (3)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).

         (4)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

         PRILOG I.

            Administrativni dokumenti za EZ homologaciju motornih vozila s obzirom na ugradnju sustava eCall ugrađenih u vozilo koji se temelje na službi 112

         DIO 1.

            Opisni dokument

            OBRAZAC

         Opisni dokument br. … o EZ homologaciji motornog vozila s obzirom na njegov sustav eCall ugrađen u vozilo koji se temelji na službi 112.
         Sljedeći se podaci dostavljaju u tri primjerka sa sadržajem. Svi se nacrti dostavljaju u prikladnom mjerilu i s dovoljno detalja u formatu A4 ili u mapi tog formata. Fotografije su, ako ih ima, dovoljno podrobne.
         Ako sustavi, sastavni dijelovi ili zasebne tehničke jedinice iz ovog opisnog dokumenta imaju elektroničko upravljanje, potrebno je dostaviti i podatke o njihovu radnom učinku.
         0.   OPĆENITO
         0.1.   Marka (trgovačko ime proizvođača): …
         0.2.   Tip: …
         0.2.1.   Trgovačka imena (ako postoje): …
         0.3.   Identifikacijska oznaka tipa, ako je postavljena na vozilu (1): …
         0.3.1.   Mjesto te oznake: …
         0.4.   Kategorija vozila (2): …
         0.5.   Ime i adresa proizvođača: …
         0.8.   Imena i adrese pogona za sklapanje: …
         0.9.   Ime i adresa predstavnika proizvođača (ako postoji): …
         1.   OPĆE KONSTRUKCIJSKE KARAKTERISTIKE VOZILA
         1.1.   Fotografije i/ili nacrti reprezentativnog vozila: …
         9.   NADOGRADNJA
         9.1.   Vrsta nadogradnje (4): …
         9.10.   Unutarnji raspored
         9.10.2.   Raspored i oznake komanda, kontrolnih lampica i indikatora
         9.10.2.1.   Fotografije i/ili nacrti rasporeda simbola i komandi, kontrolnih lampica i indikatora na kojima su posebno prikazani simbol i položaj kontrolne lampice/indikatora (ako postoji) ili opis drugog načina davanja upozorenja putnicima u vozilu u slučaju opasnog kvara koji bi doveo do nemogućnosti izvršenja poziva sustava eCall koji se temelji na službi 112: …
         9.12.2.   Vrsta i položaj dodatnih sustava za držanje (navesti da/ne/po izboru)

                     (L = lijeva strana, R = desna strana, C = sredina)

                     Prednji zračni jastuk

                     Bočni zračni jastuk

                     Naprava za zatezanje pojasa

                     Prvi red sjedala

                     L
                     C
                     R

                     Drugi red sjedala (*1)

                     L
                     C
                     R

               9.12.4.   Kratak opis električnih/elektroničkih sastavnih dijelova (ako postoje): …
         12.   RAZNO
         12.8.   Sustav eCall
         12.8.1   Prisutnost: da/ne (3).
         12.8.2.   Tehnički opis i/ili shematski nacrti: …
         12.8.3.   Homologacijski broj (ako postoji) zasebne tehničke jedinice eCall ugrađene u vozilo: …
         12.8.4.   Za sustav eCall koji nije homologiran kao zasebna tehnička jedinica:
         12.8.4.1.   Detaljan opis, fotografije i/ili nacrti sustava eCall i njegova položaja u vozilu: …
         12.8.4.2.   Popis glavnih sastavnih dijelova sustava eCall: …
         12.8.4.3.   Shema svih električnih veza: …
         12.8.5.   Prisutnost sustava TPS eCall: da/ne (3).
         12.8.6.   Prisutnost drugih usluga s dodanom vrijednošću: da/ne (3).
         12.8.7.   Izjava o sukladnosti s normama navedenima u članku 5. stavku 8. Uredbe (EU) 2015/758: da/ne (3).
         Datum i potpis

            Pojašnjenja

                     (1)

                     Ako identifikacijska oznaka tipa sadržava znakove koji nisu bitni za opis tipa vozila, sastavnog dijela ili zasebne tehničke jedinice obuhvaćenog ovim opisnim dokumentom, takve se znakove u dokumentaciji prikazuje simbolom „?” (npr. ABC??123??).

                     (2)

                     Prema definiciji u dijelu A Priloga II. Direktivi 2007/46/EZ.

                     (3)

                     Prekrižiti nepotrebno.

                     (4)

                     Upotrijebiti kodove prema definiciji u dijelu C Priloga II. Direktivi 2007/46/EZ.

               DIO 2.

            Certifikat o EZ homologaciji

            OBRAZAC

         Format: A4 (210 × 297 mm))
         CERTIFIKAT O EZ HOMOLOGACIJI
         Pečat homologacijskog tijela
         Izjava o:

                                 —

                                 EZ homologaciji (1)

                                 —

                                 proširenju EZ homologacije (1)

                                 —

                                 odbijanju EZ homologacije (1)

                                 —

                                 povlačenju EZ homologacije (1)

                     tipa vozila s obzirom na ugradnju sustava eCall ugrađenih u vozilo koji se temelje na službi 112

               uzimajući u obzir Uredbu (EU) 2015/758 kako je zadnje izmijenjena Uredbom (EU) br. …./…
         Broj EZ homologacije: …
         Razlog za proširenje: …
         ODJELJAK I.
         0.1.   Marka (trgovačko ime proizvođača): …
         0.2.   Tip: …
         0.2.1.   Trgovačka imena (ako postoje): …
         0.3.   Identifikacijska oznaka tipa, ako je postavljena na vozilu (2): …
         0.3.1.   Mjesto te oznake: …
         0.4.   Kategorija vozila (3): …
         0.5.   Ime i adresa proizvođača: …
         0.8.   Imena i adrese pogona za sklapanje: …
         0.9.   Ime i adresa predstavnika proizvođača (ako postoji): …
         ODJELJAK II.
         1.   Dodatni podaci (ako je primjenjivo): vidjeti Dopunu
         2.   Tehnička služba odgovorna za provedbu ispitivanja: …
         3.   Datum izvješća o ispitivanju: …
         4.   Broj izvješća o ispitivanju: …
         5.   Napomene (ako postoje): vidjeti Dopunu.
         6.   Mjesto: …
         7.   Datum: …
         8.   Potpis: …

                     Prilozi:

                                 1.

                                 Opisna dokumentacija.

                                 2.

                                 Izvješće o ispitivanju.

            Pojašnjenja

                     (1)

                     Prekrižiti nepotrebno.

                     (2)

                     Ako identifikacijska oznaka tipa sadržava znakove koji nisu bitni za opis tipa vozila, sastavnog dijela ili zasebne tehničke jedinice obuhvaćenog ovim opisnim dokumentom, takve se znakove u dokumentaciji prikazuje simbolom „?” (npr. ABC??123??).

                     (3)

                     Prema definiciji u dijelu A Priloga II. Direktivi 2007/46/EZ.

            Dopuna

               certifikata o EZ homologaciji br. …

            1.   Dodatni podaci
            1.1.   Kratak opis sustava eCall ugrađenog u vozilo: …
            1.2.   Položaj sustava eCall: …
            1.3.   Način aktiviranja sustava eCall: …
            1.4.   Napajanje električnom energijom sustava eCall: …
            1.5.   Sustav TPS eCall ugrađen u vozilo: da/ne (1).
            1.6.   Druge usluge s dodanom vrijednošću: da/ne (1).
            2.   Homologacijski broj zasebne tehničke jedinice/sastavnog dijela sustava eCall ugrađenog u vozilo koji se temelji na službi 112 (1) kojim je vozilo opremljeno (ako postoji) u skladu s Uredbom (EU) 2015/758 i njezinim provedbenim aktima: …
            3.   Napomene (ako postoje): …

         DIO 3.

            Predložak informacija za korisnike

         Tehnička dokumentacija koja se uručuje zajedno s vozilom (vlasnički priručnik) sadržava jasne, opsežne i lako dostupne informacije o sustavu eCall ugrađenom u vozilo koji se temelji na službi 112 kojim je vozilo opremljeno i njegovu načinu rada, kao i u vezi s bilo kojim sustavom eCall koji se podržava uslugama treće strane (sustav TPS) ili drugim uslugama s dodanom vrijednošću ugrađenima na to vozilo i njihovim dodatnim funkcijama.
         Razlike koje postoje između obrade podataka koja se provodi putem sustava eCall ugrađenog u vozilo koji se temelji na službi 112 i putem sustava TPS ili drugih usluga s dodanom vrijednošću, ako su dostupne, moraju biti jasno navedene.
         Informacije o privatnosti i zaštiti podataka navode se odvojeno za sustav eCall ugrađen u vozilo koji se temelji na službi 112 i za sustave TPS prije njihove upotrebe kako bi se izbjegle nejasnoće u pogledu svrha koje se nastoji postići i dodane vrijednosti obrade podataka.
         Ovim su predloškom utvrđene minimalne potrebne informacije koje se pružaju korisniku i koje se mogu nadopuniti drugim odgovarajućim informacijama uzimajući u obzir specifične okolnosti u kojima se podaci prikupljaju ili obrađuju.
         1.   OPIS SUSTAVA ECALL UGRAĐENOG U VOZILO
         1.1.   Pregled sustava eCall ugrađenog u vozilo koji se temelji na službi 112, njegovog rada i funkcija: …
         1.2.   Usluga eCall koja se temelji na službi 112 javna je usluga od općeg interesa i besplatno je dostupna.
         1.3.   Sustav eCall ugrađen u vozilo koji se temelji na službi 112 aktivira se prema zadanim postavkama. Aktivira se automatski putem senzora ugrađenih u vozilo u slučaju teške nesreće. Isto tako će se aktivirati automatski ako je vozilo opremljeno sustavom TPS koji ne funkcionira u slučaju teške nesreće.
         1.4.   Sustav eCall ugrađen u vozilo koji se temelji na službi 112 može se aktivirati i ručno, ako je potrebno. Upute za ručno aktiviranje sustava: …
         1.5.   U slučaju opasnog kvara koji bi onesposobio sustav eCall koji se temelji na službi 112, putnicima u vozilu uputit će se sljedeće upozorenje: …
         2.   INFORMACIJE O OBRADI PODATAKA
         2.1.   Svaka obrada osobnih podataka putem sustava eCall ugrađenog u vozilo koji se temelji na službi 112 mora biti u skladu s pravilima o zaštiti osobnih podataka iz direktiva 95/46/EZ (2) i 2002/58/EZ (3) Europskog parlamenta i Vijeća te se posebno mora temeljiti na potrebi zaštite vitalnih interesa pojedinaca u skladu s člankom 7. točkom (d) Direktive 95/46/EZ (4).
         2.2.   Takvi se podaci obrađuju isključivo u svrhu obrade hitnog poziva sustava eCall na jedinstveni europski broj za hitne službe 112.
         2.3.   Vrste podataka i njihovi primatelji

         2.3.1.   Sustav eCall ugrađen u vozilo koji se temelji na službi 112 može prikupljati i obrađivati samo sljedeće podatke:

                     —

                     identifikacijski broj vozila

                     —

                     tip vozila (osobno vozilo ili lako gospodarsko vozilo)

                     —

                     tip sustava za pohranjivanje energije za pogon vozila (benzin/dizel/SPP/UNP/električna energija/vodik)

                     —

                     posljednje tri lokacije vozila i smjer vožnje

                     —

                     datoteku zapisnika automatskog aktiviranja sustava i njezin vremenski pečat

                     —

                     druge dodatne podatke (ako je primjenjivo): …

               2.3.2.   Primatelji podataka koje obrađuje sustav eCall ugrađen u vozilo koji se temelji na službi 112 relevantne su pristupne točke sigurnosnog poziva koje su odgovarajuća tijela javne vlasti države na čijem se području nalaze odredila kao one koje će prve primati i obrađivati pozive sustava eCall na jedinstveni europski broj za hitne službe 112.
         Dodatni podaci (ako postoje): …
         2.4.   Načini obrade podataka

         2.4.1.   Sustav eCall ugrađen u vozilo koji se temelji na službi 112 konstruiran je tako da podaci sadržani u memoriji sustava nisu dostupni izvan sustava prije aktiviranja poziva sustava eCall.
         Dodatne napomene (ako postoje): …
         2.4.2.   Sustav eCall ugrađen u vozilo koji se temelji na službi 112 konstruiran je tako da nije sljediv i nije predmet nikakvog trajnog praćenja u svojem uobičajenom radnom stanju.
         Dodatne napomene (ako postoje): …
         2.4.3.   Sustav eCall ugrađen u vozilo koji se temelji na službi 112 konstruiran je tako da se podaci u unutarnjoj memoriji sustava automatski i kontinuirano uklanjaju.
         2.4.3.1.   Podaci o lokaciji vozila neprestano se brišu i ažuriraju novim podacima u unutarnjoj memoriji sustava tako da se zadržavaju najviše posljednje tri ažurirane lokacije vozila potrebne za uobičajeno funkcioniranje sustava.
         2.4.3.2.   Podaci iz zapisnika aktivnosti u sustavu eCall ugrađenom u vozilo koji se temelji na službi 112 ne zadržavaju se dulje nego što je potrebno za postizanje svrhe obrade hitnog poziva eCall te u svakom slučaju najdulje 13 sati od trenutka aktiviranja hitnog poziva sustava eCall.
         Dodatne napomene (ako postoje): …
         2.5.   Načini ostvarivanja prava osoba čiji se podaci obrađuju

         2.5.1.   Osoba čiji se podaci obrađuju (vlasnik vozila) ima pravo na pristup podacima i prema potrebi na ispravljanje, brisanje ili blokiranje podataka koji se na nju odnose, a čija obrada nije u skladu s Direktivom 95/46/EZ. Sve treće strane kojima su podaci otkriveni moraju biti obaviještene o takvim ispravcima, brisanjima ili blokiranju izvršenom u skladu s tom Direktivom, osim ako se to pokaže nemogućim ili uključuje nerazmjeran napor.
         2.5.2.   Osoba čiji se podaci obrađuju ima pravo uložiti pritužbu nadležnom tijelu za zaštitu podataka ako smatra da je došlo do kršenja njezinih prava uslijed obrade njezinih osobnih podataka.
         2.5.3.   Služba za kontakt odgovorna za obradu zahtjeva za pristup podacima (ako postoji): …
         3.   INFORMACIJE O USLUGAMA TREĆE STRANE I DRUGIM USLUGAMA S DODANOM VRIJEDNOŠĆU (AKO SU UGRAĐENE)
         3.1.   Opis rada i funkcija sustava TPS/usluga s dodanom vrijednošću: …
         3.2.   Svaka obrada osobnih podataka putem sustava TPS/druge usluge s dodanom vrijednošću mora biti u skladu s pravilima o zaštiti osobnih podataka iz direktiva 95/46/EZ i 2002/58/EZ.
         3.2.1.   Pravna osnova za upotrebu sustava TPS i/ili usluga s dodanom vrijednošću te za obradu podataka putem njih: …
         3.3.   Sustav TPS i/ili druge usluge s dodanom vrijednošću obrađuju osobne podatke isključivo na temelju izričitog pristanka osobe čiji se podaci obrađuju (vlasnici vozila).
         3.4.   Načini obrade podataka putem sustava TPS i/ili drugih usluga s dodanom vrijednošću, uključujući sve potrebne dodatne informacije u pogledu sljedivosti, praćenja i obrade osobnih podataka: …
         3.5.   Vlasnik vozila koje je uz sustav eCall ugrađen u vozilo koji se temelji na službi 112 opremljeno i sustavom TPS eCall i/ili drugom uslugom s dodanom vrijednošću ima pravo odabrati upotrebu sustava eCall ugrađenog u vozilo koji se temelji na službi 112 umjesto sustava TPS eCall i druge usluge s dodanom vrijednošću.
         3.5.1.   Podaci za kontakt u pogledu obrade zahtjeva za deaktiviranje sustava TPS eCall: …

            (*1)  Tablicu se može prema potrebi proširiti za vozila s više od dva reda sjedala ili ako postoji više od tri sjedala po širini vozila.

            (1)  Prekrižiti nepotrebno.

            (2)  Direktiva 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (SL L 281, 23.11.1995., str. 31.).

            (3)  Direktiva 2002/58/EZ Europskog parlamenta i Vijeća od 12. srpnja 2002. o obradi osobnih podataka i zaštiti privatnosti u području elektroničkih komunikacija (Direktiva o privatnosti i elektroničkim komunikacijama) (SL L 201, 31.7.2002., str. 37.).

            (4)  Direktiva 95/46/EZ stavlja se izvan snage Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka (Opća uredba o zaštiti podataka) (SL L 119, 4.5.2016., str. 1.). Uredba se primjenjuje od 25. svibnja 2018.

         PRILOG II.

            Administrativni dokumenti za EZ homologaciju zasebne tehničke jedinice (STU) eCall ugrađene u vozilo koja se temelji na službi 112 ili sastavnog dijela sustava eCall ugrađenog u vozilo koji se temelji na službi 112

         DIO 1.

            Opisni dokument

            OBRAZAC

         Opisni dokument br. … o EZ homologaciji zasebne tehničke jedinice (STU) eCall ugrađene u vozilo koja se temelji na službi 112 ili sastavnog dijela sustava eCall ugrađenog u vozilo koji se temelji na službi 112 (3).
         Sljedeći se podaci dostavljaju u tri primjerka sa sadržajem. Svi se nacrti dostavljaju u prikladnom mjerilu i s dovoljno detalja u formatu A4 ili u mapi tog formata. Fotografije su, ako ih ima, dovoljno podrobne.
         Ako zasebna tehnička jedinica ili sastavni dio iz ovog opisnog dokumenta imaju elektroničko upravljanje, potrebno je dostaviti i podatke o njihovu radnom učinku.
         0.   OPĆENITO
         0.1.   Marka (trgovačko ime proizvođača): …
         0.2.   Tip: …
         0.3.   Identifikacijska oznaka tipa, ako je postavljena na zasebnoj tehničkoj jedinici (1): …
         0.3.1.   Mjesto te oznake: …
         0.4.   U slučaju zasebne tehničke jedinice, predviđeno za kategoriju vozila (2): …
         0.5.   Ime i adresa proizvođača: …
         0.7.   Mjesto i metoda postavljanja oznake EZ homologacije: …
         0.9.   Ime i adresa predstavnika proizvođača (ako postoji): …
         12.8.   Sustav eCall
         12.8.2.   Tehnički opis i/ili shematski nacrti: …
         12.8.3.1.   Fotografije i/ili nacrti koji su dovoljno detaljni i u prikladnom mjerilu za identifikaciju zasebne tehničke jedinice ili sastavnog dijela. Nacrti moraju prikazati predviđeni položaj zasebne tehničke jedinice ili sastavnog dijela u vozilu te prostor predviđen za oznaku EZ homologacije zasebne tehničke jedinice ili sastavnog dijela: …
         12.8.3.1.1.   Upute za ugradnju u vozilo, uključujući položaj i smjer sastavnog dijela sustava eCall ugrađenog u vozilo koji se temelji na službi 112: …
         12.8.3.1.2.   Mjesto i način ugradnje u vozilo zasebne tehničke jedinice eCall ugrađene u vozilo koja se temelji na službi 112: …
         12.8.3.2.   Popis glavnih sastavnih dijelova zasebne tehničke jedinice ili sastavnog dijela: …
         12.8.7.   Izjava o sukladnosti s normama navedenima u članku 5. stavku 8. Uredbe (EU) 2015/758: da/ne (3).

            Pojašnjenja

                     (1)

                     Ako identifikacijska oznaka tipa sadržava znakove koji nisu bitni za opis tipa vozila, sastavnog dijela ili zasebne tehničke jedinice obuhvaćenog ovim opisnim dokumentom, takve se znakove u dokumentaciji prikazuje simbolom „?” (npr. ABC??123??).

                     (2)

                     Prema definiciji u dijelu A Priloga II. Direktivi 2007/46/EZ.

                     (3)

                     Prekrižiti nepotrebno.

               DIO 2.

            Certifikat o EZ homologaciji

            OBRAZAC

         Format: A4 (210 × 297 mm))
         CERTIFIKAT O EZ HOMOLOGACIJI
         Pečat homologacijskog tijela
         Izjava o:

                                 —

                                 EZ homologaciji (1)

                                 —

                                 proširenju EZ homologacije (1)

                                 —

                                 odbijanju EZ homologacije (1)

                                 —

                                 povlačenju EZ homologacije (1)

                     zasebne tehničke jedinice (STU) eCall ugrađene u vozilo koja se temelji na službi 112/sastavnog dijela sustava eCall ugrađenog u vozilo koji se temelji na službi 112 (1)

               uzimajući u obzir Uredbu (EU) 2015/758.
         Broj EZ homologacije: …
         Razlog za proširenje: …
         ODJELJAK I.
         0.1.   Marka (trgovačko ime proizvođača): …
         0.2.   Tip: …
         0.3.   Identifikacijska oznaka tipa, ako je postavljena na zasebnoj tehničkoj jedinici/sastavnom dijelu (2): …
         0.3.1.   Mjesto te oznake: …
         0.4.   U slučaju zasebne tehničke jedinice, predviđeno za kategoriju vozila (3): …
         0.5.   Ime i adresa proizvođača: …
         0.7.   Mjesto i metoda postavljanja oznake EZ homologacije: …
         0.9.   Ime i adresa predstavnika proizvođača (ako postoji): …
         ODJELJAK II.
         1.   Dodatni podaci (ako je primjenjivo): vidjeti Dopunu
         2.   Tehnička služba odgovorna za provedbu ispitivanja: …
         3.   Datum izvješća o ispitivanju: …
         4.   Broj izvješća o ispitivanju: …
         5.   Napomene (ako ih ima): vidjeti Dopunu.
         6.   Mjesto: …
         7.   Datum: …
         8.   Potpis: …

                     Prilozi:

                                 1.

                                 Opisna dokumentacija.

                                 2.

                                 Izvješće o ispitivanju.

            Dopuna

               certifikata o EZ homologaciji br. …

            1.   Dodatni podaci
            1.1.   Kratak opis zasebne tehničke jedinice eCall ugrađene u vozilo koja se temelji na službi 112/sastavnog dijela sustava eCall ugrađenog u vozilo koji se temelji na službi 112 (3): …
            1.1.1.   Upute za ugradnju u vozilo, uključujući položaj i smjer sastavnog dijela sustava eCall ugrađenog u vozilo koji se temelji na službi 112: …
            1.1.2.   Primjer oznake EZ homologacije zasebne tehničke jedinice eCall ugrađene u vozilo koja se temelji na službi 112/sastavnog dijela sustava eCall ugrađenog u vozilo koji se temelji na službi 112 (3): …
            1.2.   Mjesto i način ugradnje u vozilo zasebne tehničke jedinice eCall: …
            1.3.   Način aktiviranja: …
            1.4.   Napajanje električnom energijom: …
            2.   Sastavni dio sustava eCall ugrađenog u vozilo koji se temelji na službi 112 u skladu je s tehničkim zahtjevima iz Priloga I. Delegiranoj uredbi Komisije (EU) 2017/79. Osim toga, isto tako je u skladu s tehničkim zahtjevima iz:
            2.1.   Priloga IV. Delegiranoj uredbi (EU) 2017/79: da/ne (3).
            2.2.   Priloga VI. Delegiranoj uredbi (EU) 2017/79: da/ne (3).
            2.3.   Priloga VII. Delegiranoj uredbi (EU) 2017/79: da/ne (3).
            3.   Napomene (ako postoje): …

         DIO 3.

            Oznaka EZ homologacije za zasebne tehničke jedinice i sastavne dijelove

         1.   Oznaka EZ homologacije za sastavne dijelove i zasebne tehničke jedinice sastoji se od:
         1.1.   pravokutnika koji okružuje malo slovo „e” iza kojeg slijedi razlikovni broj države članice koja je dodijelila EZ homologaciju za sastavni dio ili zasebnu tehničku jedinicu:

                     1

                     za Njemačku

                     12

                     za Austriju

                     26

                     za Sloveniju

                     2

                     za Francusku

                     13

                     za Luksemburg

                     27

                     za Slovačku

                     3

                     za Italiju

                     17

                     za Finsku

                     29

                     za Estoniju

                     4

                     za Nizozemsku

                     18

                     za Dansku

                     32

                     za Latviju

                     5

                     za Švedsku

                     19

                     za Rumunjsku

                     34

                     za Bugarsku

                     6

                     za Belgiju

                     20

                     za Poljsku

                     36

                     za Litvu

                     7

                     za Mađarsku

                     21

                     za Portugal

                     49

                     za Cipar

                     8

                     za Češku

                     23

                     za Grčku

                     50

                     za Maltu

                     9

                     za Španjolsku

                     24

                     za Irsku

                     11

                     za Ujedinjenu Kraljevinu

                     25

                     za Hrvatsku

               1.2.   U blizini pravokutnika nalazi se „osnovni homologacijski broj” iz 4. dijela homologacijskog broja ispred kojeg stoji dvoznamenkasti redni broj dodijeljen ovoj Uredbi. Redni je broj trenutačno „00”.
         1.3.   U slučaju zasebne tehničke jedinice eCall ugrađene u vozilo koja se temelji na službi 112, u blizini pravokutnika ispred rednog broja nalazi se simbol „ECALL”.
         2.   Oznaka EZ homologacije postavlja se na glavni dio zasebne tehničke jedinice eCall ugrađene u vozilo koja se temelji na službi 112 ili sastavnog dijela sustava eCall ugrađenog u vozilo koji se temelji na službi 112 tako da je neizbrisiva i lako čitljiva.
         3.   Primjeri oznaka EZ homologacije za zasebne tehničke jedinice eCall ugrađene u vozilo koje se temelje na službi 112 ili sastavnih dijelova sustava eCall ugrađenog u vozilo koji se temelji na službi 112 prikazani su na slici 1. odnosno slici 2.

            Slika 1.

            Primjer oznake EZ homologacije za zasebne tehničke jedinice eCall ugrađene u vozilo koje se temelje na službi 112

            Pojašnjenje

                     Legenda

                     Bugarska je dodijelila EZ homologaciju za zasebnu tehničku jedinicu pod brojem 0046. Prve dvije znamenke „00” pokazuju da je zasebna tehnička jedinica homologirana u skladu s ovom Uredbom.

            Slika 2.

            Primjer oznake EZ homologacije za sastavne dijelove sustava eCall ugrađenog u vozilo koji se temelji na službi 112

            Pojašnjenje

                     Legenda

                     Njemačka je dodijelila EZ homologaciju za sastavni dio pod brojem 00026. Prve dvije znamenke „00” pokazuju da je sastavni dio homologiran u skladu s ovom Uredbom.

            (1)  Prekrižiti nepotrebno.

            (2)  Ako identifikacijska oznaka tipa sadržava znakove koji nisu bitni za opis tipa vozila, sastavnog dijela ili zasebne tehničke jedinice obuhvaćenog ovim opisnim dokumentom, takve se znakove u dokumentaciji prikazuje simbolom „?” (npr. ABC??123??).

            (3)  Prekrižiti nepotrebno.


title: Provedbena uredba Komisije (EU) 2015/151 оd 30. siječnja 2015. o izmjeni Priloga Uredbi (EU) br. 37/2010 u pogledu tvari „doksiciklin”  Tekst značajan za EGP

text:
               31.1.2015

               HR

               Službeni list Europske unije

               L 26/13

         PROVEDBENA UREDBA KOMISIJE (EU) 2015/151
   оd 30. siječnja 2015.
   o izmjeni Priloga Uredbi (EU) br. 37/2010 u pogledu tvari „doksiciklin”
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               Najveća dopuštena količina rezidua („NDK”) farmakološki djelatnih tvari namijenjenih primjeni u Uniji u veterinarsko-medicinskim proizvodima kod životinja koje se upotrebljavaju za proizvodnju hrane ili u biocidnim proizvodima koji se upotrebljavaju u uzgoju životinja utvrđuje se u skladu s Uredbom (EZ) br. 470/2009.

               (2)

               Farmakološki djelatne tvari i njihova klasifikacija s obzirom na NDK-ove u hrani životinjskog podrijetla utvrđeni su u Prilogu Uredbi Komisije (EU) br. 37/2010 (2).

               (3)

               Doksiciklin je trenutačno uvršten u tablicu 1. Priloga Uredbi (EU) br. 37/2010 kao dopuštena tvar za goveda, svinje i perad, primjenjiva na mišiće, jetru i bubrege goveda, ne uključujući životinje čije je mlijeko namijenjeno prehrani ljudi, te na mišiće, kožu i masno tkivo, jetru i bubrege svinja i peradi, ne uključujući životinje čija su jaja namijenjena prehrani ljudi.

               (4)

               Europskoj agenciji za lijekove podnesen je zahtjev za proširenje postojećeg unosa za doksiciklin na kuniće.

               (5)

               U skladu s člankom 5. Uredbe (EZ) br. 470/2009 Europska agencija za lijekove razmatra mogućnost uporabe utvrđenih najvećih dopuštenih količina rezidua za farmakološki djelatnu tvar u određenoj hrani za drugu hranu dobivenu od iste vrste životinja, ili utvrđene najveće dopuštene količine rezidua za farmakološki djelatnu tvar u jednoj ili više vrsta životinja za drugu vrstu životinja. Odbor za veterinarsko-medicinske proizvode preporučio je utvrđivanje NDK-a za doksiciklin za kuniće i ekstrapolaciju NDK-ova za doksiciklin koji se odnose na goveda, svinje, perad i kuniće na sve vrste životinja koje se upotrebljavaju za proizvodnju hrane.

               (6)

               Unos za doksiciklin u tablici 1. Priloga Uredbi (EU) br. 37/2010 stoga treba izmijeniti kako bi se uključio MRL za sve vrste životinja koje se upotrebljavaju za proizvodnju hrane, primjenjiv na mišiće, masno tkivo, jetru i bubrege, ne uključujući životinje čiji su mlijeko i jaja namijenjeni prehrani ljudi.

               (7)

               Zainteresiranim je stranama primjereno omogućiti razuman rok za poduzimanje eventualnih mjera u cilju usklađivanja s novim NDK-om.

               (8)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. travnja 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. siječnja 2015.

            Za Komisiju

            Predsjednik

         Jean-Claude JUNCKER

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      PRILOG
      U tablici 1. Priloga Uredbi (EU) br. 37/2010 unos za tvar „doksiciklin” zamjenjuje se sljedećim unosom:

                     Farmakološki djelatna tvar

                     Marker rezidua

                     Vrsta životinje

                     Najveće dopuštene količine rezidua

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapijska klasifikacija

                     „Doksiciklin

                     doksiciklin

                     Sve vrste životinja koje se upotrebljavaju za proizvodnju hrane

                     100 μg/kg
                     300 μg/kg
                     300 μg/kg
                     600 μg/kg

                     Mišić
                     Masno tkivo
                     Jetra
                     Bubreg

                     Kod riba se NDK za mišić odnosi na ‚mišić i kožu u prirodnom omjeru’.
                     NDK-ovi za masno tkivo, jetru i bubrege ne primjenjuju se na ribe.
                     Kod svinja i peradi NDK za masno tkivo odnosi se na ‚kožu i masno tkivo u prirodnom omjeru’.
                     Ne smije se primjenjivati za životinje čiji su mlijeko i jaja namijenjeni ljudskoj prehrani.

                     Protuupalne tvari/Antibiotici”


title: Provedbena uredba Komisije (EU) 2016/605 оd 19. travnja 2016. o otvaranju i utvrđivanju upravljanja privremenom carinskom kvotom za maslinovo ulje podrijetlom iz Tunisa i o izmjeni Uredbe (EZ) br. 1918/2006

text:
               20.4.2016

               HR

               Službeni list Europske unije

               L 104/11

         PROVEDBENA UREDBA KOMISIJE (EU) 2016/605
   оd 19. travnja 2016.
   o otvaranju i utvrđivanju upravljanja privremenom carinskom kvotom za maslinovo ulje podrijetlom iz Tunisa i o izmjeni Uredbe (EZ) br. 1918/2006
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. točke (a) do (e),
   budući da:

               (1)

               Člankom 1. Uredbe (EU) 2016/580 Europskog parlamenta i Vijeća (2) otvara se za 2016. i 2017. godišnja bescarinska kvota od 35 000 tona za uvoz u Uniju djevičanskog maslinovog ulja podrijetlom iz Tunisa obuhvaćenog oznakama KN 1509 10 10 i 1509 10 90.

               (2)

               Člankom 3. Protokola br. 1 uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane (3), kako je izmijenjen člankom 3. stavkom 1. Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji (4), koji je odobren Odlukom Vijeća 2005/720/EZ (5), otvara se carinska kvota od 56 700 tona po nultoj carinskoj stopi za uvoz maslinovog ulja obuhvaćenog oznakama KN 1509 10 10 i 1509 10 90 koje je u cijelosti proizvedeno u Tunisu i prevezeno izravno iz te zemlje u Uniju. Otvaranje te carinske kvote i upravljanje njome predviđeno je Uredbom Komisije (EZ) br. 1918/2006 (6).

               (3)

               Radi dosljednosti primjereno je upravljati privremenom carinskom kvotom od 35 000 tona na isti način kao trajnom carinskom kvotom od 56 700 tona.

               (4)

               Uredbe Komisije (EZ) br. 1345/2005 (7), (EZ) br. 1301/2006 (8) i (EZ) br. 376/2008 (9) trebale bi se primjenjivati ne dovodeći u pitanje dodatne uvjete i odstupanja iz ove Uredbe.

               (5)

               Osim ako je ovom Uredbom drukčije predviđeno, trebao bi se primjenjivati članak 3. Uredbe (EZ) br. 1918/2006 kojim se utvrđuju uvjeti za obavješćivanje i izdavanje, razdoblje valjanosti uvoznih dozvola i iznos jamstva.

               (6)

               Kako bi se gospodarskim subjektima omogućila veća fleksibilnost u pogledu upotrebe kvota za uvoz djevičanskog maslinovog ulja podrijetlom iz Tunisa, trebalo bi ukinuti obvezu razvrstavanja obavijesti prema oznakama KN. Uredbu (EZ) br. 1918/2006 trebalo bi stoga na odgovarajući način izmijeniti.

               (7)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Primjenjuju se uredbe (EZ) br. 1345/2005, (EZ) br. 1301/2006 i (EZ) br. 376/2008 te članak 3. Uredbe (EZ) br. 1918/2006, osim ako je ovom Uredbom drukčije predviđeno.
   Članak 2.
   1.   Otvara se godišnja bescarinska kvota pod brojem narudžbe br. 09.4033 („privremena kvota”) za 2016. i 2017. za uvoz u Uniju djevičanskog maslinovog ulja obuhvaćenog oznakama KN 1509 10 10 i 1509 10 90 koje je u cijelosti proizvedeno u Tunisu i prevezeno izravno iz te zemlje u Uniju, pod uvjetima utvrđenima u ovoj Uredbi. Opseg privremene kvote iznosi 35 000 tona godišnje.
   2.   Privremena kvota stavlja se na raspolaganje tek nakon dodjele cijele godišnje kvote pod brojem narudžbe br. 09.4032 iz članka 2. Uredbe (EZ) br. 1918/2006.
   3.   Privremena kvota otvara se od 1. siječnja svake godine. Međutim, za 2016. godinu privremena kvota otvorena je od stupanja na snagu ove Uredbe do 31. prosinca 2016.
   Članak 3.
   Zahtjevi za dozvolu za privremenu kvotu primaju se od prvog ponedjeljka ili utorka nakon stupanja na snagu provedbenog akta kojim se suspendira podnošenje zahtjeva za kvotu pod brojem narudžbe br. 09.4032.
   U pogledu 2016. zahtjevi za dozvolu za privremenu kvotu primaju se od prvog ponedjeljka ili utorka nakon stupanja na snagu ove Uredbe.
   Članak 4.
   U članku 3. stavku 2. Uredbe (EZ) br. 1918/2006 briše se druga rečenica.
   Članak 5.
   Ova Uredba stupa na snagu sedmog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. travnja 2016.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  Uredba (EU) 2016/580 Europskog parlamenta i Vijeća od 13. travnja 2016. o uvođenju hitnih autonomnih trgovinskih mjera za Republiku Tunis (SL L 102, 18.4.2016., str. 1.).

      (3)  SL L 97, 30.3.1998., str. 2. Sporazum kako je zadnje izmijenjen Odlukom Vijeća 2006/612/EZ (SL L 260, 21.9.2006., str. 1.).

      (4)  SL L 278, 21.10.2005., str. 3.

      (5)  Odluka Vijeća 2005/720/EZ od 20. rujna 2005. o sklapanju Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji (SL L 278, 21.10.2005., str. 1.).

      (6)  Uredba Komisije (EZ) br. 1918/2006 od 20. prosinca 2006. o otvaranju i utvrđivanju upravljanja carinskom kvotom za maslinovo ulje podrijetlom iz Tunisa (SL L 365, 21.12.2006., str. 84.).

      (7)  Uredba Komisije (EZ) br. 1345/2005 od 16. kolovoza 2005. o utvrđivanju detaljnih pravila za primjenu sustava uvoznih dozvola za maslinovo ulje (SL L 212, 17.8.2005., str. 13.).

      (8)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      (9)  Uredba Komisije (EZ) br. 376/2008 od 23. travnja 2008. o utvrđivanju zajedničkih detaljnih pravila za primjenu sustava uvoznih i izvoznih dozvola i potvrda o utvrđivanju unaprijed za poljoprivredne proizvode (SL L 114, 26.4.2008., str. 3.).


title: Provedbena uredba Komisije (EU) 2016/2073 оd 23. studenoga 2016. o nadoknadi odobrenih sredstava prenesenih iz financijske godine 2016. u skladu s člankom 26. stavkom 5. Uredbe (EU) br. 1306/2013 Europskog parlamenta i Vijeća

text:
               26.11.2016

               HR

               Službeni list Europske unije

               L 320/25

         PROVEDBENA UREDBA KOMISIJE (EU) 2016/2073
   оd 23. studenoga 2016.
   o nadoknadi odobrenih sredstava prenesenih iz financijske godine 2016. u skladu s člankom 26. stavkom 5. Uredbe (EU) br. 1306/2013 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 26. stavak 6.,
   nakon savjetovanja s Odborom za poljoprivredne fondove,
   budući da:

               (1)

               U skladu s člankom 169. stavkom 3. Uredbe (EU, Euratom) br. 966/2012 Europskog parlamenta i Vijeća (2) odobrena sredstva za koja nije preuzeta obveza, a koja se odnose na aktivnosti financirane iz Europskog fonda za jamstva u poljoprivredi (EFJP) iz članka 4. stavka 1. Uredbe (EU) br. 1306/2013, mogu se prenijeti u sljedeću financijsku godinu. Takav prijenos ograničen je na 2 % početnih odobrenih sredstava i iznos prilagodbe izravnih plaćanja iz članka 8. Uredbe (EU) br. 1307/2013 Europskog parlamenta i Vijeća (3) koji je primijenjen tijekom prethodne financijske godine. Kao rezultat toga može doći do dodatnog plaćanja krajnjim korisnicima koji podliježu toj prilagodbi.

               (2)

               U skladu s člankom 26. stavkom 5. Uredbe (EU) br. 1306/2013, odstupajući od članka 169. stavka 3. Uredbe (EU, Euratom) br. 966/2012, države članice vraćaju prijenos iz članka 169. stavka 3. Uredbe (EU, Euratom) br. 966/2012 krajnjim korisnicima koji podliježu stopi prilagodbe u financijskoj godini na koju se odobrena sredstva prenose. Ta nadoknada primjenjuje se isključivo na krajnje korisnike u državama članicama u kojima se financijska disciplina primjenjivala (4) prethodne financijske godine.

               (3)

               Pri utvrđivanju iznosa prijenosa koji treba vratiti, u skladu s člankom 26. stavkom 7. Uredbe (EU) br. 1306/2013 treba uzeti u obzir iznose pričuve za krize u poljoprivrednom sektoru iz članka 25. te Uredbe, koji nisu stavljeni na raspolaganje za krizne mjere do kraja financijske godine.

               (4)

               U skladu s člankom 1. stavkom 1. Uredbe (EU) 2015/1146 Europskog parlamenta i Vijeća (5) financijska disciplina primjenjuje se na izravna plaćanja za kalendarsku godinu 2015. radi utvrđivanja pričuve za krize u iznosu od 441,6 milijuna EUR. U financijskoj godini 2016. pričuva za krize nije upotrijebljena.

               (5)

               Na temelju izjava država članica o rashodima za razdoblje od 16. listopada 2015. do 15. listopada 2016. smanjenje financijske discipline koje su države članice stvarno primijenile u financijskoj godini 2016. iznosi 435 milijuna EUR.

               (6)

               Slijedom toga, neiskorištena odobrena sredstva koja odgovaraju iznosu financijske discipline primijenjene u financijskoj godini 2016. od 435 milijuna EUR, što je i dalje unutar granice od 2 % početnih odobrenih sredstava, mogu se prenijeti u financijsku godinu 2017. nakon odluke Komisije u skladu s člankom 169. stavkom 3. petim podstavkom Uredbe (EU, Euratom) br. 966/2012.

               (7)

               Kako bi se osiguralo da nadoknada tih odobrenih sredstava krajnjim korisnicima ostane proporcionalna iznosu prilagodbe financijske discipline, primjereno je da Komisija utvrdi iznose koji su na raspolaganju državama članicama za nadoknadu.

               (8)

               Kako države članice ne bi morale izvršiti dodatno plaćanje te nadoknade, ova bi se Uredba trebala primjenjivati od 1. prosinca 2016. Slijedom toga, iznosi utvrđeni ovom Uredbom konačni su i primjenjuju se, ne dovodeći u pitanje primjenu smanjenja u skladu s člankom 41. Uredbe (EU) br. 1306/2013, na sve druge ispravke koji su uzeti u obzir u odluci o mjesečnim plaćanjima za rashode koje su agencije za plaćanja država članica ostvarile u listopadu 2016., u skladu s člankom 18. stavkom 3. Uredbe (EU) br. 1306/2013, na sve odbitke i dodatna plaćanja u skladu s člankom 18. stavkom 4. te Uredbe te na sve odluke koje će se donijeti u okviru postupka poravnanja računa.

               (9)

               U skladu s člankom 169. stavkom 3. Uredbe (EU, Euratom) br. 966/2012 odobrena sredstva za koja nije preuzeta obveza mogu se prenijeti samo na sljedeću financijsku godinu. Stoga je primjereno da Komisija utvrdi datume prihvatljivosti za rashode država članica povezane s nadoknadom u skladu s člankom 26. stavkom 5. Uredbe (EU) br. 1306/2013, uzimajući u obzir poljoprivrednu financijsku godinu kako je definirana u članku 39. te Uredbe.

               (10)

               Kako bi se uzeli u obzir kratko razdoblje između obavješćivanja o izvršenju odobrenih sredstava EFJP-a za 2016. u okviru podijeljenog upravljanja za razdoblje od 16. listopada 2015. do 15. listopada 2016. koje provode države članice i potreba da se ova Uredba počne primjenjivati od 1. prosinca 2016., ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Iznosi odobrenih sredstava koji će se prenijeti iz financijske godine 2016. u skladu s člankom 169. stavkom 3. Uredbe (EU, Euratom) br. 966/2012, a koji su u skladu s člankom 26. stavkom 5. Uredbe (EU) br. 1306/2013 stavljeni na raspolaganje državama članicama za nadoknadu krajnjim korisnicima koji u financijskoj godini 2017. podliježu stopi prilagodbe, utvrđeni su u Prilogu ovoj Uredbi.
   Iznosi koji će biti preneseni podliježu odluci Komisije o prijenosu u skladu s člankom 169. stavkom 3. petim podstavkom Uredbe (EU, Euratom) br. 966/2012.
   Članak 2.
   Rashodi država članica povezani s nadoknadom prenesenih odobrenih sredstava prihvatljivi su za financiranje Unije samo ako su odgovarajući iznosi korisnicima plaćeni prije 16. listopada 2017.
   Članak 3.
   Ova Uredba stupa na snagu na dan objave u Službenom listu Europske unije.
   Primjenjuje se od 1. prosinca 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. studenoga 2016.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 549.

      (2)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).

      (3)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).

      (4)  Financijska disciplina ne primjenjuje se u financijskoj godini 2016. u Bugarskoj, Hrvatskoj i Rumunjskoj u skladu s člankom 8. stavkom 2. Uredbe (EU) br. 1307/2013.

      (5)  Uredba (EU) 2015/1146 Europskog parlamenta i Vijeća od 8. srpnja 2015. o utvrđivanju stope prilagodbe predviđene u Uredbi Vijeća (EU) br. 1306/2013 za izravna plaćanja za kalendarsku godinu 2015. (SL L 191, 17.7.2015., str. 6.).

      PRILOG

         Iznosi raspoloživi za nadoknadu prenesenih odobrenih sredstava

                  (iznosi u EUR)

                  Belgija

                  6 414 552

                  Češka

                  11 049 216

                  Danska

                  10 864 696

                  Njemačka

                  60 049 657

                  Estonija

                  1 293 797

                  Irska

                  13 600 170

                  Grčka

                  17 254 566

                  Španjolska

                  55 869 779

                  Francuska

                  90 755 440

                  Italija

                  39 147 477

                  Cipar

                  368 399

                  Latvija

                  1 676 449

                  Litva

                  3 462 420

                  Luksemburg

                  416 787

                  Mađarska

                  15 068 124

                  Malta

                  34 366

                  Nizozemska

                  8 963 299

                  Austrija

                  7 080 542

                  Poljska

                  25 435 226

                  Portugal

                  6 735 448

                  Slovenija

                  987 364

                  Slovačka

                  5 646 824

                  Finska

                  6 067 712

                  Švedska

                  7 922 613

                  Ujedinjena Kraljevina

                  38 847 027


title: Provedbena uredba Komisije (EU) br. 698/2012 od 25. srpnja 2012. o razvrstavanju određene robe u kombiniranu nomenklaturu

text:
               02/Sv. 021

               HR

               Službeni list Europske unije

               268

         32012R0698

               L 203/34

               SLUŽBENI LIST EUROPSKE UNIJE

               25.07.2012.

      PROVEDBENA UREDBA KOMISIJE (EU) br. 698/2012
   od 25. srpnja 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u potpunosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.

               (3)

               U skladu s navedenim Općim pravilima, robu opisanu u stupcu 1 tablice iz Priloga ovoj Uredbi potrebno je razvrstati pod odgovarajuću oznaku KN iz stupca 2, a na temelju razloga navedenih u stupcu 3.

               (4)

               Primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenima ovom Uredbom, i to tijekom razdoblja od tri mjeseca.

               (5)

               Mjere predviđene u stavcima 1. i 3. u Prilogu ovoj Uredbi u skladu su s mišljenjem Odbora za Carinski zakonik; Odbor za carinski zakonik nije donio mišljenje o stavku 2. Priloga ovoj Uredbi u roku koji je odredio njegov predsjednik,

         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućom oznakom KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2012.

            Za Komisiju, u ime predsjednika,
         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.
   PRILOG

               Naziv robe

               Razvrstavanje
               (oznaka KN)

               Razlozi

               (1)

               (2)

               (3)

                           1.

                           Višefunkcionalni aparat (takozvani „multimedijalni centar za motorna vozila”) vrste koja se upotrebljava za motorna vozila, koji se sastoji od dva glavna dijela:

                                       —

                                       prijamnog aparata za radio-fuziju kombiniranog s čitačem diskova CD/DVD,

                                       —

                                       odvojivog zaslona u boji s tekućim kristalima (LCD) koji ima zaslon na dodir s približnim dijagonalnim mjerama 17,5 cm (7 inča) i omjerom širine i visine slike 16:9.

                                 Aparat je opremljen konektorima koji omogućuju prijem video signala iz vanjskih izvora, kao što je kamera na retrovizoru.
                           Aparat se predočava zajedno s daljinskim upravljačem.
                           Na aparat se može spojiti dodatni zaslon.

               8528 59 40

               Razvrstavanje se utvrđuje u skladu s Općim pravilima 1., 3.(c) i 6. za tumačenje kombinirane nomenklature i tekstom oznaka KN 8528, 8528 59 i8528 59 40.
               Aparat se sastoji od dijelova sposobnih za izvršavanje različitih funkcija (reprodukcija zvuka, reprodukcija videa, emitiranje radijskog programa, prikazivanje videa), od kojih, s obzirom na njegov dizajn i koncept, niti jedna ne daje aparatu njegovo temeljno obilježje.
               Primjenom općeg pravila za tumačenje (GIR) 3.(c), aparat se stoga razvrstava pod oznaku KN 8528 59 40 kao ostali monitori u boji sa zaslonom u tehnologiji LCD.

                           2.

                           Višefunkcionalni aparat (takozvani „multimedijalni centar za motorna vozila”) vrste koja se upotrebljava za motorna vozila s približnim mjerama17 × 5 × 16 cm:
                           U istom kućištu kombinira prijamnik radiofuzije, aparat za reprodukciju zvuka i videa te zaslon u boji s tekućim kristalima (LCD) s približnim dijagonalnim mjerama zaslona 8 cm (3,5 inča).
                           Aparat je opremljen konektorima koji omogućuju prijem video signala iz vanjskih izvora, kao što je kamera na retrovizoru.
                           Također aparat može reproducirati zvuk i slike s USB uređaja za pohranu podataka.
                           Aparat se predočava zajedno s daljinskim upravljačem.
                           Na aparat se može spojiti dodatni zaslon.

               8528 59 40

               Razvrstavanje se utvrđuje u skladu s Općim pravilima 1., 3.(c) i 6. za tumačenje kombinirane nomenklature i tekstom oznaka KN 8528, 852 859 i 85 285 940.
               Aparat se sastoji od dijelova sposobnih za izvršavanje različitih funkcija (reprodukcija zvuka, reprodukcija videa, emitiranje radijskog programa, prikazivanje videa), od kojih, s obzirom na njegov dizajn i koncept, niti jedna ne daje aparatu njegovo temeljno obilježje.
               Primjenom općeg pravila za tumačenje (GIR) 3. (c), aparat se stoga razvrstava pod oznaku KN 8528 59 40 kao ostali monitori u boji sa zaslonom u tehnologiji LCD.

                           3.

                           Višefunkcionalni aparat (takozvani „multimedijalni centar za motorna vozila”) vrste koja se upotrebljava za motorna vozila.
                           U istom kućištu kombinira prijamnik radiofuzije, aparat za reprodukciju zvuka i videa, radio-navigacijski prijamnik i zaslon u boji s tekućim kristalima (LCD) s približnim dijagonalnim mjerama zaslona 18 cm (7 inča) i omjerom širine i visine slike 16:9.
                           Aparat je opremljen konektorima koji omogućuju prijem video signala iz vanjskih izvora, kao što je kamera na retrovizoru ili prijamnik DVB-T.
                           Također aparat može reproducirati zvuk i slike s memorijske kartice.
                           Aparat se predočava zajedno s dva daljinska upravljača.
                           Na aparat se može spojiti dodatni zaslon.

               85 285 940

               Razvrstavanje se utvrđuje u skladu s Općim pravilima 1., 3.(c) i 6. za tumačenje kombinirane nomenklature i tekstom oznaka KN 8528, 8528 59 i 8528 59 40.
               Aparat se sastoji od dijelova sposobnih za izvršavanje različitih funkcija (reprodukcija zvuka, reprodukcija videa, radio-navigacijska potpora, emitiranje radijskog programa, prikazivanje videa), od kojih, s obzirom na njegov dizajn i koncept, niti jedna ne daje aparatu njegovo temeljno obilježje.
               Primjenom općeg pravila za tumačenje (GIR) 3.(c), aparat se stoga razvrstava pod oznaku KN 8528 59 40 kao ostali monitori u boji sa zaslonom u tehnologiji LCD.